Vuonna 2014 annetussa Solvenssi II -direktiivin mukaisessa delegoidussa säädöksessä käytettiin toimivaltaa hyväksyä 31 artiklan 2 kohtaan liittyviä delegoituja säädöksiä, joissa määritellään yksityiskohtaisesti keskeiset seikat, joista yhteen kerättyjä tilastotietoja on annettava, luettelo toimitettavista tiedoista ja tietojen julkistamisajankohta.

Komissio ei ole tähän mennessä käyttänyt toimivaltaa hyväksyä delegoituja säädöksiä direktiivin liitteessä III olevista yhtiömuotojen luetteloista, lukuun ottamatta A, B ja C osan 28 ja 29 kohtaa. Komissio ei ole saanut jäsenvaltioilta tätä luetteloa koskevia pyyntöjä.

Komissio hyväksyi vuoden 2015 kesä- ja marraskuussa kaksi vastaavuuspäätöspakettia 8 lainkäyttöalueesta. EVLEV on antanut komissiolle neuvoja näiden kolmansien maiden vastaavuudesta, ja EGBPIä kuultiin ennen näiden delegoitujen säädösten antamista.

Toimivaltaa hyväksyä 86 artiklan 1 kohdan a–i alakohtaa koskevia delegoituja säädöksiä tiettyjen Solvenssi II -direktiivin 77, 77 b, 77 c, 77 d, 80 ja 82 artiklan näkökohtien osalta käytettiin vuonna 2014 annetussa Solvenssi II -direktiivin mukaisessa delegoidussa säädöksessä. Lisäksi komissio hyväksyi vuonna 2017 oikaisun, joka koski Solvenssi II direktiivin mukaisen delegoidun säädöksen bulgarian-, kreikan-, kroaatin-, liettuan-, maltan-, ranskan-, romanian-, ruotsin-, slovakin-, tšekin- ja vironkielisiä toisintoja ja jolla korjattiin 86 artiklan 1 kohdan e alakohtaan sisältyvään toimivaltaan liittyvä ongelma.

Solvenssi II -direktiivin 56 artiklan mukaan komissiolla on toimivalta hyväksyä delegoituja säädöksiä, joissa täsmennetään tiettyjä vakavaraisuutta ja taloudellista tilaa koskevaan kertomukseen liittyviä näkökohtia, kuten julkistettavat tiedot ja vuosittain julkistettavien tietojen määräajat.

Lisäksi saksankielisen toisinnon oikaisun oikeusperustan muodostivat 111 artiklan 1 kohdan a–c, f, h, k, l ja o alakohta, kun taas vuonna 2017 tehdyn useiden kielitoisintojen oikaisun yhtenä oikeusperustana oli 111 artiklan 1 kohdan c alakohta.

Standardikaavaa koskevaa toimivaltaa (111 artiklan 1 kohdan a–f ja g–q alakohta) käytettiin vuonna 2014 annetussa Solvenssi II -direktiivin mukaisessa delegoidussa säädöksessä. Sekä vuonna 2015 tehty infrastruktuurihankkeita koskeva muutos että vuonna 2017 tehty infrastruktuuriyrityksiä koskeva muutos Solvenssi II -direktiivin mukaiseen delegoituun säädökseen perustuivat 111 artiklan 1 kohdan b, c ja m alakohtaan sisältyvään toimivaltaan.

Kyseisen 172 artiklan 2 kohdan mukaisesti komissio on tähän mennessä hyväksynyt kaksi vastaavuuspäätöstä delegoitujen säädösten muodossa Sveitsin ja Bermudan osalta ja 172 artiklan 4 kohdan mukaisesti yhden väliaikaisen vastaavuuspäätöksen Japanin osalta.

Komissio käytti vuonna 2014 annetussa Solvenssi II -direktiivin mukaisessa delegoidussa säädöksessä sille annettua toimivaltaa täydentää poikkeuksellisten epäsuotuisien tilanteiden lajeja ja määrittää tekijät ja perusteet, jotka on otettava huomioon, kun EVLEV toteaa poikkeuksellisen epäsuotuisan tilanteen olemassaolon ja valvontaviranomaiset määrittävät 138 artiklan 4 kohdan mukaisen tervehdyttämisjakson pidennyksen.

Toisaalta arvopaperisijoituksia koskevat vaatimukset (135 artiklan 2 kohdan a, b ja c alakohta) on määritetty vuonna 2014 annetussa Solvenssi II -direktiivin mukaisessa delegoidussa säädöksessä.

Solvenssi II -direktiivin 135 artiklan 1 kohdan mukaan komissio voi määrittää varovaisuusperiaatetta koskevat laadulliset vaatimukset. Tätä valinnaista toimivaltaa ei ole tähän mennessä käytetty, mutta sitä voidaan käyttää tulevaisuudessa, jos on tarpeen vahvistaa uusia sääntöjä tällä alalla.

Solvenssi II -direktiivin 216 artiklan mukaan komissio voi hyväksyä ja 217 artiklan mukaan komissio hyväksyy delegoituja säädöksiä, joissa määritetään, missä olosuhteissa kyseisten artiklojen 1 kohdassa tarkoitetut päätökset ryhmävalvonnan harjoittamisesta kansallisen tai useita jäsenvaltioita kattavan alaryhmän tasolla voidaan tehdä. Joitain vuonna 2014 annetun Solvenssi II -direktiivin mukaisen delegoidun säädöksen säännöksiä on hyväksytty tämän toimivallan perusteella.

Solvenssi II -direktiivin 210 artiklan 2 kohdan mukaan komissio voi hyväksyä delegoituja säädöksiä rajoitettua jälleenvakuutusta (finite reinsurance) koskevasta toiminnasta aiheutuvien riskien seuraamisesta, hallitsemisesta ja valvonnasta. Tätä valinnaista toimivaltaa ei ole tähän mennessä käytetty, mutta sitä voidaan käyttää tulevaisuudessa, jos on tarpeen vahvistaa uusia sääntöjä tällä alalla.

(b)perusteet, joilla arvioidaan, millaisia tilanteita on pidettävä 239 artiklan 2 kohdassa tarkoitettuina kriisitilanteina;

Komissio on lisäksi antanut 260 artiklan 3 kohdan nojalla kaksi vastaavuuspäätöstä: toisen Bermudasta ja toisen Sveitsistä.

Perusteet sen arvioimiseksi, vastaako kolmannessa maassa ryhmien valvontaan sovellettava vakavaraisuusjärjestely III osastossa säädettyä järjestelyä, on määritetty 260 artiklan 2 kohdan mukaisesti vuonna 2014 annetussa Solvenssi II -direktiivin mukaisessa delegoidussa säädöksessä.

Solvenssi II -direktiivin 256 artiklan 4 kohdan mukaan komissio hyväksyy delegoituja säädöksiä, joissa täsmennetään julkistettavat tiedot ja vuosittain julkistettavien tietojen määräajat, kun kyse on yhdestä ainoasta vakavaraisuutta ja taloudellista tilaa koskevasta kertomuksesta ja vakavaraisuutta ja taloudellista tilaa koskevasta kertomuksesta ryhmän tasolla. Tätä toimivaltaa käytettiin vuonna 2014 annetussa Solvenssi II -direktiivin mukaisessa delegoidussa säädöksessä.

31)308 b artikla

Solvenssi II -direktiivin 308 b artiklan 13 kohdassa säädettyjen siirtymätoimenpiteiden osalta perusteet, joiden on täytyttävä, mukaan luettuina osakkeet, joihin voidaan soveltaa siirtymäkautta, on täsmennetty vuonna 2014 annetussa Solvenssi II -direktiivin mukaisessa delegoidussa säädöksessä, ja niitä muutettiin vuonna 2015 tehtyyn infrastruktuurihankkeita koskevaan muutokseen kyseiseen säädökseen.

Kahta muuta 308 b artiklan 15 ja 17 kohtaan sisältyvää toimivaltaa ei ole vielä tähän mennessä käytetty.

Ensimmäinen niistä (308 b artiklan 15 kohta) koskee komission mahdollisuutta hyväksyä delegoituja säädöksiä, joilla muutetaan kyseisessä kohdassa vakuutusyritysten ammatillisia lisäeläkkeitä koskevalle liiketoiminnalle säädettyä siirtymäaikaa, jos direktiivin 2003/41/EY (ammatillisia lisäeläkkeitä tarjoavien laitosten valvonta) 17–17 c artiklaan on tehty muutoksia. Koska tällaisia muutoksia ei ole vielä tehty, kyseistä toimivaltaa ei ole toistaiseksi käytetty.

Jälkimmäinen säännös (308 b artiklan 17 kohta) koskee delegoituja säädöksiä, joissa vahvistetaan ryhmän vakavaraisuuden muutokset silloin, kun voidaan soveltaa 308 b artiklan 13 kohdassa tarkoitettuja siirtymäsäännöksiä. Siirtymäsäännöstä sovelletaan ryhmän tasolla samalla tavalla kuin yksittäiseen vakuutus- tai jälleenvakuutusyritykseen, eikä sen soveltamisessa ole tähän mennessä ilmennyt käytännössä vaikeuksia, jotka edellyttäisivät lisätäsmennysten tekemistä. Jos se on tarpeen, tätä toimivaltaa voidaan käyttää tulevaisuudessa.

IV.Päätelmät

Komissio on käyttänyt sille siirrettyä säädösvaltaa oikea-aikaisesti ja asianmukaisesti sen varmistamiseksi, että vaadittavat delegoidut säädökset olivat käytössä, jotta vakuutus- ja jälleenvakuutusyritykset sekä kansalliset valvontaviranomaiset saattoivat soveltaa säännöksiä ajankohdasta, jona Solvenssi II -direktiiviä alettiin soveltaa täysimääräisesti. Sittemmin on toteutettu kohdennettuja muutoksia sen varmistamiseksi, että vakavaraisuuskehys on kalibroitu oikein, jotta vakuuttajat voivat osallistua pääomamarkkinaunionin toimintaan pitkäaikaissijoittajina.

Jatkon osalta komissio katsoo, että kaikki säädösvallan siirrot olisi säilytettävä muun muassa siksi, että parhaillaan valmistellaan Solvenssi II -direktiivin mukaisen delegoidun säädöksen yhdenmukaistamista yksinkertaista, läpinäkyvää ja standardoitua arvopaperistamista koskevan asetuksen kanssa ja pääomavaatimuksia koskevan asetuksen muuttamista. Komissio on pyytänyt EVLEViltä teknistä lausuntoa Solvenssi II -direktiivin mukaiseen delegoituun säädökseen sisältyvien tiettyjen kohtien tarkistamisesta.

Komissio pyytää Euroopan parlamenttia ja neuvostoa ottamaan huomioon tämän kertomuksen.